**Zmluva o poskytnutí služieb č. .....**

uzavretá podľa ustanovenia § 536 a nasledujúcich zákona č. 513/1991 Zb. Obchodného zákonníka v znení neskorších predpisov (ďalej ako „**Obchodný zákonník**“) a príslušných ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „**Zákon o verejnom obstarávaní**“)

(ďalej ako „**Zmluva**“)

Uzatvorená medzi:

**Názov: Slovenská inovačná a energetická agentúra**

**Sídlo:** Bajkalská 27, 827 99 Bratislava 27

**IČO:** 00 002 801

**DIČ:** 2020877749

**IČ DPH:** SK2020877749

**Bankové spojenie:** Štátna pokladnica

**IBAN:** SK65 8180 0000 0070 0060 1916

BIC: SPSRSKBA

**Štatutárny orgán:** Ing. Peter Blaškovitš, generálny riaditeľ

**Právna forma**: štátna príspevková organizáciazriadená rozhodnutím ministra hospodárstva SR č. 63/1999 s účinnosťou od 1.5.1999 v znení nadväzujúcich rozhodnutí

**Vecne zodpovedná osoba:** Ing. Peter Štibraný

**Kontakt:** tel.: +421 917 410 506; e-mail: peter.stibrany@siea.gov.sk

(ďalej ako „**Objednávateľ**“)

**a**

**Dodávateľ:**

**Obchodné meno/názov:**

**Sídlo/miesto podnikania:**

**IČO:**

**DIČ:**

**IČ DPH:**

**Bankové spojenie:**

**IBAN:**

**BIC:**

**Štatutárny orgán:**

**Spoločnosť zapísaná v:**

**Vecne zodpovedná osoba:**

**Kontakt**: telefón:      , e-mail:

(ďalej ako „**Dodávateľ**“)

(ďalej ako „**Zmluvné strany**“, jednotlivo „**Zmluvná strana**“)

**Preambula**

1. Táto Zmluva je výsledkom verejného obstarávania uskutočneného podľa ustanovenia § 117 Zákona o verejnom obstarávaní a o zmene a doplnení niektorých zákonov v znení neskorších predpisov, ktorú vyhlásil Objednávateľ v pozícií verejného obstarávateľa pod číslom NZ 2120 a ponukou Dodávateľa.
2. Dodávateľ vyhlasuje, že:
3. sa oboznámil a preskúmal všetky podmienky a okolnosti súvisiace s realizáciou predmetu tejto Zmluvy;
4. predmet Zmluvy je pre neho dostatočne zrozumiteľný, určitý a na základe svojej odbornej spôsobilosti, technického vybavenia, ako aj zamestnancov, ktorých má k dispozícií, prípadne iných osôb, ktoré pre neho pracujú na základe iného ako pracovného pomeru, resp. svojich subdodávateľov je schopný ho vykonať riadne, v celosti a na požadovanej odbornej úrovni v súlade s touto Zmluvou a všeobecne záväznými právnymi predpismi.

**Článok I.**

**Predmet zmluvy**

* 1. Predmetom zmluvy je záväzok Dodávateľa vypracovať analytický dokument pre zhotovenie softvérového nástroja „Informačný systém energetickej efektívnosti“ (ďalej ako „**IS EE**“). Popis jednotlivých činností IS EE, požiadaviek na jeho funkcie a činnosti, ako aj požiadavky na analytický dokument sú uvedené v Prílohe číslo 1 Zmluvy – Opis predmetu zákazky (ďalej ako „**Príloha číslo 1**“), a Prílohe číslo 2 Zmluvy – Technická špecifikácia (ďalej ako „**Príloha číslo 2**“) ktoré tvoria jej neoddeliteľnú súčasť. Dodávateľ sa zaväzuje dodať analytický dokument pre zhotovenie softvérového nástroja IS EE v súlade s Prílohou číslo 1 a Prílohou číslo 2 (ďalej ako „**Biznis špecifikácia IS EE**“).
	2. Dodávateľ sa zaväzuje zhotoviť Biznis špecifikáciu IS EE na svoje náklady a nebezpečenstvo. Dodávateľ vyhlasuje, že na účely plnenia Zmluvy má všetky potrebné znalosti a zručnosti, a je oprávnený Biznis špecifikáciu IS EE podľa Zmluvy riadne vytvoriť a poskytnúť k nej všetky práva.
	3. Predmetom zmluvy je súčasne záväzok Zmluvných strán poskytnúť si vzájomne nevyhnutne potrebnú súčinnosť. Objednávateľ je povinný  riadne a včas zhotovenú Biznis špecifikáciu IS EE prevziať, a zaplatiť za ňu dohodnutú cenu v zmysle Zmluvy.

**Článok II.**

**Práva a povinnosti Zmluvných strán**

1. Objednávateľ je povinný poskytnúť Dodávateľovi všetky potrebné informácie nevyhnutné pre riadne plnenie záväzkov Dodávateľa.
2. Dodávateľ je povinný vykonávať všetky požadované plnenia zodpovedne, riadne a včas, odborne, hospodárne a s náležitou starostlivosťou.
3. Dodávateľ je viazaný povinnosťou mlčanlivosti o obsahu Zmluvy, ako aj o skutočnostiach, o ktorých sa dozvedel v súvislosti s jej plnením, pokiaľ tieto nie sú všeobecne verejne známe a zaväzuje sa vykonať všetky potrebné opatrenia, aby nedošlo k úniku takýchto dôverných informácií alebo k ich sprístupneniu neoprávneným osobám. Zmluvné strany sa zaväzujú, že dôverné informácie bez predchádzajúceho písomného súhlasu druhej zo Zmluvných strán ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia štatutárnych orgánov Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácií povinnosťou mlčanlivosti na základe Zmluvy alebo zákona.
4. Za porušenie povinnosti zachovávať mlčanlivosť podľa Zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinnosti vyplývajúcich zo Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády Slovenskej republiky v súlade s príslušnými právnymi predpismi. Povinnosť Zmluvných strán zachovávať mlčanlivosť nie je časovo obmedzená a trvá aj po zániku Zmluvy.
5. Porušenie povinnosti Dodávateľa v odsekoch 2.2 až 2.4 sa považuje za podstatné porušenie Zmluvy.
6. V prípade, že Dodávateľ plní túto Zmluvu aj prostredníctvom subdodávateľov, zodpovedá za ich plnenie akoby plnil sám. Dodávateľ zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke.
7. V prípade, ak Dodávateľ bude na plnenie Zmluvy využívať subdodávateľov počas jej trvania, Prílohou č. 4 tejto Zmluvy je zoznam subdodávateľov Dodávateľa. V prípade, ak bude mať počas plnenia tejto Zmluvy Dodávateľ záujem uzavrieť zmluvu so subdodávateľom, ktorý sa bude podieľať na realizácii predmetu Zmluvy, je povinný dodržať pravidlá uvedené v odseku 2.8 až 2.9 tohto článku Zmluvy.
8. Dodávateľ je oprávnený zmeniť subdodávateľa počas trvania Zmluvy, pričom subdodávateľ, ktorého sa návrh na zmenu týka, musí spĺňať rovnaké podmienky účasti týkajúce sa osobného postavenia podľa § 32 ods. 1 písm. e) a f) Zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. f) Zákona o verejnom obstarávaní, t. j. musí preukázať, že je oprávnený poskytovať služby, zodpovedajúce tej časti predmetu Zmluvy, ktorú má zabezpečovať. Ak to nepreukáže, Objednávateľ je oprávnený odstúpiť od Zmluvy.
9. Dodávateľ je povinný v súlade s § 41 Zákona o verejnom obstarávaní Objednávateľovi najneskôr 5 pracovných dní, ktoré predchádzajú dňu, v ktorom subdodávateľ začne plniť predmet Zmluvy, predložiť písomné oznámenie o zmene subdodávateľa, ktoré bude obsahovať údaje v rozsahu podľa § 41 ods. 3 Zákona o verejnom obstarávaní (údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia). Dodávateľ je oprávnený vykonať zmenu alebo doplnenie subdodávateľa až po doručení písomného súhlasu zo strany Objednávateľa.
10. Zmluvné strany sa dohodli, že Dodávateľ je povinný pre Objednávateľa poskytovať Zmluvné plnenia iba výhradne prostredníctvom odborne spôsobilých osôb, expertov (ďalej ako „**Expertov**“), prostredníctvom ktorých preukazoval splnenie podmienok účasti vo verejnom obstarávaní a ktorí splnili podmienky účasti podľa § 34 ods. 1 písm. g) Zákona o verejnom obstarávaní. Dodávateľ je povinný zabezpečiť Zmluvné plnenia prostredníctvom týchto osôb počas celého trvania Zmluvy. Dodávateľ sa zaväzuje, že bude mať na realizáciu plnenia Zmluvy k dispozícii minimálne taký počet Expertov, aký bol stanovený v rámci podmienok účasti v predmetnom verejnom obstarávaní.
11. V prípade, ak niektorý z Expertov ukončí spoluprácu s Dodávateľom (napríklad v prípade úmrtia Experta alebo v inom relevantnom prípade), ktorý zabraňuje Expertovi riadne vykonávať plnenie Zmluvy, je Dodávateľ povinný o tejto skutočnosti bez zbytočného odkladu písomne informovať Objednávateľa a vyžiadať si vopred jeho písomný súhlas, týkajúci sa zmeny Expertov, ktorých používa na realizáciu Zmluvy. Žiadosť o písomný súhlas pri zmene Experta predloží Dodávateľ v písomnej forme spolu s dokladmi preukazujúcimi splnenie predmetných minimálnych požiadaviek na Expertov pred ich nástupom na výkon činností podľa Zmluvy, pričom novo navrhovaný Expert musí spĺňať minimálne požiadavky stanovené Objednávateľom v rámci podmienok účasti v predmetnom verejnom obstarávaní. Po kladnom stanovisku (schválení) takéhoto Experta Objednávateľom môže príslušný Expert začať vykonávať príslušné činnosti v rámci plnenia Zmluvy. V tomto prípade nebude potrebné uzatvárať dodatok (dodatky) k Zmluve.

**Článok III.**

**Miesto a termín plnenie zmluvy, dodanie predmetu zmluvy**

1. Miestom dodania je sídlo Objednávateľa.
2. Dodávateľ je povinný v lehote 45 dní odo dňa účinnosti Zmluvy vypracovať a odovzdať Objednávateľovi Biznis špecifikáciu IS EE, v rámci ktorej podrobne zanalyzuje požiadavky Objednávateľa na IS EE a podľa nich poskytne Objednávateľovi návrh riešenia IS EE.
3. Zmluvné strany sa dohodli, že Dodávateľ je povinný odovzdať Biznis špecifikáciu IS EE podľa predchádzajúceho odseku v listinnej podobe, a to v dvoch rovnopisoch, a v jednom vyhotovení na CD alebo USB kľúči vo formáte .pdf ako aj editovateľnom formáte (napr. MS Word alebo ekvivalentom programe. Súčasťou dodania Biznis špecifikáciu IS EE je aj model zakreslený v BPMN notácii v procesnom modeli úrovne 3 (L3, fyzický model, teda úplné procesné a systémové požiadavky bez odkazu na konkrétnu implementáciu) kompatibilnej so softvérovým nástrojom Enterprise Architect v. 15.
4. O odovzdaní a prevzatí Biznis špecifikácie IS EE podľa odseku 3.2 Zmluvy, Zmluvné strany spíšu Odovzdávací protokol Biznis špecifikácie IS EE (ďalej ako „**Odovzdávací protokol**“), ktorý podpíšu Vecne zodpovedné osoby Zmluvných strán uvedené v záhlaví Zmluvy. Zmluvné strany sa dohodli, že Odovzdávací protokol nebude považovaný za súhlas Objednávateľa s obsahom Biznis špecifikácie IS EE. Zmluvné strany sa ďalej dohodli, že Biznis špecifikácia IS EE sa považuje za schválenú a teda riadne dodanú až podpisom akceptačného protokolu Biznis špecifikácie IS EE podľa odseku 3.6 Zmluvy.
5. Objednávateľ je po prevzatí Biznis špecifikácie IS EE podľa odseku 3.2 oprávnený predložiť k nej svoje pripomienky a to v lehote 5 pracovných dní odo dňa jej prevzatia.
6. V prípade, ak Objednávateľ nemá pripomienky k Biznis špecifikácii IS EE, uvedenú skutočnosť oznámi Dodávateľovi, a bezodkladne vyzve Dodávateľa na podpísanie akceptačného protokolu Biznis špecifikácie IS EE (ďalej ako „**Akceptačný protokol**“). Podpísaním Akceptačného protokolu oboma Zmluvnými stranami sa Biznis špecifikácia IS EE považuje za riadne zhotovenú, dodanú a schválenú.
7. V prípade pripomienok Objednávateľa k obsahu Biznis špecifikácie IS EE sa Dodávateľ zaväzuje zapracovať tieto pripomienky do Biznis špecifikácie IS EE a predložiť Biznis špecifikáciu IS EE so zapracovanými pripomienkami Objednávateľovi formou Odovzdávacieho protokolu, a to všetko v lehote desiatich dní odo dňa predloženia pripomienok Objednávateľom podľa odseku 3.5 Zmluvy.
8. Objednávateľ následne overí zapracovanie pripomienok do Biznis špecifikácie IS EE a v závislosti od zapracovania alebo nezapracovania pripomienok Dodávateľom postupuje Objednávateľ primerane podľa odseku 3.6 Zmluvy (teda ak boli pripomienky riadne a v celosti zapracované, oznámi túto skutočnosť Dodávateľovi a vyzve ho na podpis Akceptačného protokolu), alebo primerane podľa odseku 3.5 (teda ak neboli pripomienky riadne a v celosti zapracované, Objednávateľ opätovne predloží pripomienky Dodávateľovi, ktorý bude následne postupovať podľa odseku 3.7 Zmluvy). Takýmto spôsobom je Objednávateľ oprávnený a Dodávateľ povinný postupovať aj opakovane (teda opakované predkladanie pripomienok zo strany Objednávateľa a opakované zapracovávanie týchto pripomienok zo strany Dodávateľa), a to až do času, kedy Objednávateľ oznámi, že nemá ďalšie pripomienky.
9. Zmluvné strany sa ďalej dohodli, že postup podľa odsekov 3.5 až 3.8 môžu opakovať maximálne do uplynutia lehoty 90 dní odo dňa účinnosti Zmluvy, a teda k podpisu Akceptačného protokolu musí dôjsť najneskôr v 90 deň odo dňa účinnosti Zmluvy, ak sa Zmluvné strany nedohodnú inak.
10. Zmluva sa uzatvára na dobu neurčitú. Zmluva zaniká splnením všetkých povinností Zmluvných strán.

**Článok IV.**

**Cena za Predmet zmluvy a platobné podmienky**

1. Cena za Predmet zmluvy bola stanovená dohodou Zmluvných strán v súlade so zákonom číslo 18/1996 Z. z. o cenách a vykonávacou vyhláškou č. 87/1996 Z. z., ktorou sa vykonáva zákon číslo 18/1996 Z. z. o cenách a je určená v EUR.

Celková zmluvná cena za poskytnutie požadovaného predmetu zákazky za obdobie trvania Zmluvy:

 Cena spolu v EUR       bez DPH

 Cena spolu v EUR       s DPH.

1. Podrobná špecifikácia celkovej ceny predmetu plnenia je uvedená v Prílohe číslo 3.
2. Celková zmluvná cena predmetu plnenia v EUR s DPH, uvedená v odseku 4.1 tohto článku Zmluvy, je cena konečná, sú v nej zahrnuté všetky náklady Dodávateľa spojené s poskytovaním Predmetu zmluvy a nemožno ju v priebehu trvania Zmluvy meniť.
3. V prípade ak Dodávateľ nebol pred uzatvorením Zmluvy platiteľom DPH a stane sa ním po uzatvorení Zmluvy, nemá nárok na zvýšenie ceny o hodnotu DPH.
4. Dodávateľ je oprávnený vystaviť faktúru po podpise Akceptačného protokolu podľa odseku 3.6 Zmluvy oprávnenými zástupcami Zmluvných strán. Objednávateľ sa zaväzuje uhradiť Dodávateľovi cenu za poskytnuté Služby na základe faktúry vystavenej Dodávateľom, a to do 30 dní odo dňa doručenia faktúry zo strany Dodávateľa, prílohou ktorej musí byť fotokópia Akceptačného protokolu podpísaná Zmluvnými stranami. Faktúra musí obsahovať všetky náležitosti v súlade s platnými právnymi predpismi, špecifikáciu poskytnutých plnení podľa Zmluvy, špecifikáciu fakturovanej sumy a musí byť vystavená v súlade so Zmluvou. V opačnom prípade Objednávateľ nie je povinný faktúru uhradiť a je oprávnený túto faktúru vrátiť Dodávateľovi v lehote jej splatnosti a požadovať vystavenie novej alebo opravenej faktúry. Nová lehota splatnosti faktúry začína plynúť odo dňa doručenia novej, respektíve opravenej faktúry Objednávateľovi. Zmluvné strany sa dohodli, že táto doba sa nebude považovať za dobu omeškania Objednávateľa so zaplatením ceny a Dodávateľ nemá po túto dobu nárok na úrok z omeškania voči Objednávateľovi.
5. Objednávateľ neposkytuje akýkoľvek preddavok ani zálohovú platbu.
6. Cena sa považuje za uhradenú dňom jej odpísania z účtu Objednávateľa.
7. V zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov vznikne po zriadení fakturačného systému povinnosť prijímať a vydávať zaručené elektronické faktúry.

**Článok V.**

**Sankcie**

* 1. V prípade omeškania Objednávateľa s úhradou faktúry má Dodávateľ právo požadovať úrok z omeškania.
	2. V prípade omeškania Dodávateľa s odovzdaním ktoréhokoľvek jeho jednotlivého plnenia, má Objednávateľ voči Dodávateľovi nárok na úhradu zmluvnej pokuty až do výšky 100,- EUR za každý deň omeškania s dodaním tohto jednotlivého plnenia, a to odo dňa omeškania až do poskytnutia riadneho jednotlivého plnenia Dodávateľa, a to osobitne za omeškanie s každým jednotlivým plnením Dodávateľa.
	3. Uplatnením zmluvnej pokuty Objednávateľom nie je dotknutý jeho nárok na náhradu škody, ktorá vznikne Objednávateľovi v dôsledku omeškania Dodávateľa podľa tohto článku Zmluvy. Objednávateľ má nárok na náhradu škody popri plnom nároku na zmluvnú pokutu (nezapočítateľná zmluvná pokuta). Zmluvná pokuta je splatná do 15 kalendárnych dní odo dňa, kedy Objednávateľ písomne vyzve Dodávateľa na jej zaplatenie.

**Článok VI.**

**Licenčné dojednania**

* 1. Dodávateľ týmto udeľuje Objednávateľovi svoj jasný a neodvolateľný súhlas – neodvolateľnú výhradnú licenciu podľa Autorského zákona pre Biznis špecifikáciu IS EE (ďalej ako „**Dielo**“) a každej jeho časti; a zároveň v prípade, ak ide o zhotovenie a dodanie Diela Objednávateľovi prostredníctvom subdodávateľov udeľuje Dodávateľ týmto Objednávateľovi svoj jasný a neodvolateľný súhlas – neodvolateľnú výhradnú sublicenciu s použitím Diela a každej jeho časti (ďalej ako „**Licencia**“) za nasledovných podmienok (pozn. v prípade, ak sa v tomto článku Zmluvy spomína Dielo, myslí sa tým aj akákoľvek jeho časť):
1. Dodávateľ zodpovedá Objednávateľovi v celom rozsahu za skutočnosť, že v prípade, že Dodávateľ Dielo zhotoví a dodá prostredníctvom tretej osoby – subdodávateľa, disponuje relevantnou licenciou od takejto tretej osoby – subdodávateľa, na základe ktorej Dodávateľ udeľuje Objednávateľovi sublicenciu na použitie Diela. Dodávateľ je povinný zabezpečiť, že bude k Dielu vykonávať ako nositeľ práv k Dielu alebo k zamestnaneckému dielu alebo spoločnému dielu také majetkové práva, ktoré ho oprávňujú udeliť Objednávateľovi Licenciu v rozsahu a spôsobom stanoveným touto Zmluvou;
2. Licencia sa udeľuje vo vecne, časovo a územne neobmedzenom rozsahu a na neobmedzené množstvo použití;
3. Licencia sa udeľuje na neobmedzené používanie a prevádzkovanie Diela akýmkoľvek spôsobom (najmä spôsobmi uvedenými v písm. d) tohto odseku Zmluvy), a to zo strany Objednávateľa a/alebo akejkoľvek tretej osoby poverenej na to Objednávateľom a bez viazanosti na konkrétne zariadenie;
4. Objednávateľ je oprávnený najmä: (i) Dielo upraviť (zmeniť, rozšíriť, upraviť jeho architektúru, spojiť s iným dielom) alebo zabezpečiť jeho úpravu treťou osobou, (ii) rozmnožovať a rozširovať Dielo akýmkoľvek spôsobom alebo zabezpečiť jeho rozmnoženie alebo rozšírenie akýmkoľvek spôsobom treťou osobou, (iii) používať Dielo inými spôsobmi podľa § 19 ods. 4 Autorského zákona. Dodávateľ udeľuje Objednávateľovi súhlas na zmeny a úpravy Diela alebo jeho časti. Dodávateľ týmto zároveň prehlasuje, že v prípade, že Dielo zhotoví a dodá prostredníctvom tretích osôb – subdodávateľov, disponuje pre Objednávateľa súhlasom autora Diela (alebo autora časti Diela) na zmeny a úpravy Diela.
5. Dodávateľ udeľuje Objednávateľovi súhlas s postúpením Licencie podľa tejto Zmluvy na tretiu osobu, a to odplatne alebo bezodplatne a súčasne Dodávateľ súhlasí s tým, že Objednávateľ je oprávnený udeľovať odplatne alebo bezodplatne sublicencie na použitie Diela tretím osobám;
6. V prípade, že na zabezpečenie Diela sa použijú iné diela autorsky chránené v prospech tretích osôb, alebo práva chránené predpismi o ochrane priemyselného a duševného vlastníctva v prospech iných osôb, alebo práva chránené akýmikoľvek inými predpismi v prospech akýchkoľvek iných osôb (ochrana osobnosti), Dodávateľ sa zaväzuje zabezpečiť na vlastné náklady vyporiadanie všetkých autorsko-právnych alebo iných nárokov tretích osôb a zodpovedá za škodu v prípade, ak poruší práva týchto tretích osôb;
7. Dodávateľ nesmie bez súhlasu Objednávateľa udeliť právo na používanie Diela tretej osobe, pričom sám je povinný zdržať sa použitia Diela spôsobom, na ktorý udelil výhradnú Licenciu podľa tohto článku Zmluvy;
	1. V prípade, ak Dodávateľ zabezpečí Dielo, resp. jeho časť v rámci plnenia tejto Zmluvy od tretej osoby, Dodávateľ sa zaväzuje zabezpečiť od nositeľa práv k tomuto Dielu udelenie Licencie v rovnakom rozsahu, v akom ju udeľuje Objednávateľovi v zmysle tohto článku Zmluvy.
	2. Zmluvné strany sa dohodli, že Objednávateľ je oprávnený použiť Dielo a jeho jednotlivé časti odo dňa ich prevzatia na základe príslušných Akceptačných protokolov. Objednávateľ nie je povinný využívať Licenciu k Dielu alebo k Autorskému dielu.
	3. Zmluvné strany sa dohodli, že cena (odmena) za udelenie Licencie, sublicencie a udelenie a zabezpečenie iných súhlasov podľa Článku VI. Zmluvy je zahrnutá v cene podľa Článku IV. Zmluvy.

**Článok VII.**

**Zmena Zmluvy**

1. Zmeny a doplnky k Zmluve je možné robiť len písomnými dodatkami, podpísanými oprávnenými zástupcami Zmluvných strán, ktoré budú jej neoddeliteľnou súčasťou a ktoré musia byť v súlade s § 18 Zákona Zákon o verejnom obstarávaní.
2. K návrhom dodatkom k Zmluvy sa Zmluvné strany zaväzujú vyjadriť v lehote 7 dní odo dňa doručenia návrhu dodatku druhej zo Zmluvných strán.

**Článok VIII.**

**Možnosti ukončenia Zmluvy**

1. Zmluvu možno ukončiť pred uplynutím dohodnutej doby jej platnosti jedným z nasledujúcich spôsobov

a) odstúpením od zmluvy podľa § 344 a nasledujúcich Obchodného zákonníka a v súlade s ustanoveniami Zmluvy, pričom v prípade odstúpenia od Zmluvy si Zmluvné strany nevracajú plnenia, ktoré si poskytli pred účinným odstúpením Zmluvy;

b) výpoveďou;

c) dohodou.

1. Objednávateľ je oprávnený písomne odstúpiť od zmluvy v prípade, ak ešte nedošlo k jej plneniu a výsledky administratívnej kontroly vykonanej zo strany oprávneného orgánu neumožňujú financovanie plnenia Zmluvy. Objednávateľ je tiež oprávnený odstúpiť od zmluvy v prípade, ak Objednávateľ obdrží správu z kontroly verejného obstarávania (výsledkom ktorého bolo uzatvorenie Zmluvy), ktorú príslušný orgán neschválil predmetné verejné obstarávanie.
2. Objednávateľ je oprávnený od Zmluvy odstúpiť v prípade, ak Dodávateľ neposkytne požadované plnenia v termínoch podľa Zmluvy a Prílohy číslo 1 alebo požiadaviek Objednávateľa. Objednávateľ je tiež oprávnený odstúpiť od zmluvy aj v prípade porušenia akejkoľvek inej Zmluvnej povinnosti Dodávateľa, ak písomne vyzve Dodávateľa na odstránenie porušenia a zjednanie nápravy a Dodávateľ tak neurobí ani v primeranej lehote poskytnutej mu na tento účel Objednávateľom.
3. Dodávateľ je oprávnený odstúpiť od zmluvy v prípade ak Objednávateľ neuhradí Dodávateľovi dohodnutú cenu za poskytnuté služby do 60 dní odo dňa doručenia faktúry vystavenej v súlade s odsekom 4.5 Zmluvy.
4. Odstúpenie od zmluvy musí byť písomné, pričom účinky odstúpenia nastanú dňom doručenia písomného odstúpenia od zmluvy druhej zo Zmluvných strán.
5. Každá Zmluvná strana je oprávnená Zmluvu vypovedať aj bez uvedenia dôvodu s výpovednou lehotou jeden mesiac, ktorá začína plynúť prvý deň mesiaca nasledujúcom po mesiaci, v ktorom bola písomná výpoveď doručená druhej zo Zmluvných strán.
6. Zmluvu možno ukončiť aj písomnou dohodou Zmluvných strán, a to ku dňu uvedenému v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia jedno zo Zmluvných strán ku dňu zániku Zmluvy.

**Článok IX.**

**Ostatné ustanovenia**

1. Dodávateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením Predmetu zmluvy a je povinný tiež poskytnúť oprávneným osobám všetku potrebnú súčinnosť. Dodávateľ berie na vedomie, že financovanie Zmluvy bude uskutočnené z vlastných prostriedkov Objednávateľa v zmysle zákona 523/2004 Z. z. o rozpočtových pravidlách verejnej správy a o zmene a doplnení niektorých zákonov a z prostriedkov štrukturálnych a investičných fondov Európskej únie.
2. Písomnosti podľa Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať faktúry, odstúpenie od zmluvy a výpoveď Zmluvy. Pokiaľ sú písomnosti doručované elektronickými prostriedkami alebo faxom, vyžaduje sa potvrdenie druhej Zmluvnej strany o prijatí písomnosti.
3. Písomnosti doručované poštou sa považujú za doručené prevzatím alebo odmietnutím prevzatia zásielky, a v prípade neprevzatia písomnosti uloženej na pošte sa písomnosti považujú za doručené tretím dňom od uloženia zásielky na pošte. V prípade, ak zásielku nemožno na adrese podľa tohto odseku určiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
4. Dodávateľ je oprávnený postúpiť práva a povinnosti, respektíve pohľadávky a záväzky zo Zmluvy v prospech tretej osoby výlučne na základe predchádzajúceho písomného súhlasu Objednávateľa.

**Článok X.**

**Záverečné ustanovenia**

1. Právne vzťahy neupravené Zmluvou sa spravujú príslušnými ustanoveniami Obchodného zákonníka, a ostatnými právnymi predpismi platnými v Slovenskej republike.
2. Zmluva nadobúda platnosť dňom podpisu Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky Objednávateľom v súlade s ustanovením § 5a zákona číslo 211/2000 Z. z. o slobodnom prístupe k informáciám v znení neskorších predpisov v spojení s ustanovením § 47a zákona číslo 40/1964 zb. Občianskeho zákonníka v platnom znení.
3. Ak bude akékoľvek ustanovenie Zmluvy vyhlásené za neplatné alebo nevymožiteľné, platnosť alebo vymožiteľnosť ostatných ustanovení Zmluvy zostane nedotknutá. V takomto prípade sa Zmluvné strany dohodli, že uzatvoria dodatok Zmluve a tie ustanovenia, ktoré stratili platnosť alebo sa stali nevymožiteľnými nahradia ustanoveniami, ktorých formulácie a znenia budú čo najviac podobné pôvodnému zámeru s tým, aby bol zachovaný účel a cieľ Zmluvy, pri rešpektovaní nových faktov, bez ujmy pre obe Zmluvné strany.
4. Zmluvné strany vyhlasujú, že akékoľvek nezhody alebo spory pri realizácii Zmluvy budú prednostne riešené vzájomnými rokovaniami. Pokiaľ sa Zmluvné strany nedohodnú, obrátia sa na vecne a miestne príslušný súd v Slovenskej republike.
5. Zmluva je vyhotovená v troch rovnopisoch, pričom Objednávateľ dostane po jej podpise dva rovnopisy a Dodávateľ jeden rovnopis.
6. Neoddeliteľnou súčasťou Zmluvy sú nasledovné prílohy:
	1. Príloha č. 1 – Opis predmetu zákazky;
	2. Príloha č. 2 – Technická špecifikácia IS EE;
	3. Príloha č. 3 – Ocenenie predmetu zákazky;
	4. Príloha č. 4 – Zoznam subdodávateľov (ak relevantné).
7. Zmluvné strany si Zmluvu prečítali, jej obsahu porozumeli a na znak súhlasu s jej obsahom ju podpísali. Svojim podpisom vyjadrujú skutočnosť, že Zmluvu neuzavreli v tiesni, pod nátlakom ani za nápadne nevýhodných okolností.

V Bratislave ................................V       dňa

**Za Objednávateľa: Za Dodávateľa:**

**.................................................. .......................................................**

**Slovenská inovačná a energetická agentúra**

Ing. Peter Blaškovitš

generálny riaditeľ

Prílohy č. 4 Zmluvy o poskytnutí služieb – „Zoznam subdodávateľov“

(ak sa uplatňuje)

Predmetnú prílohu predkladá až úspešný uchádzač, a to v rámci poskytnutia riadnej súčinnosti k podpisu Zmluvy.

|  |  |  |  |  |  |
| --- | --- | --- | --- | --- | --- |
| p.č. | Obchodné meno a sídlo subdodávateľa | IČO | Osoba oprávnená konať za subdodávateľa(meno a priezvisko, dátum narodenia, adresa pobytu) | % podiel na zákazke | Predmet subdodávok |
|  |       |       |       |       |       |
|  |       |       |       |       |       |
|  |       |       |       |       |       |

\*za subdodáavteľa sa považuje hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky/predmetu plnenia

V       dňa      .

 za Dodávvateľa:

 .......................................................

 (meno, priezvisko, funkcia, podpis)